**KRITÉRIUM NA VYHODNOTENIE PONÚK A**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

**1. Celková cena za predmet zákazky v eur s DPH** (ďalej len „Cena“)

Jediným kritériom na vyhodnotenie ponúk je najnižšia Cena.

Cena je definovaná ako súčet súčinov jednotkových cien (JC) a počtu jednotlivých položiek 1 až 62b podľa hárku „Rozpočet a parametre“ v prílohe č. 1 súťažných podkladov. **Hodnota, ktorá bude predmetom hodnotenia je uvedená v bunke O127 hárku „Rozpočet a parametre“ prílohy č. 1 súťažných podkladov.**

Všetky ceny v ponuke uchádzača musia byť zaokrúhlené na dve desatinné miesta.

**Pravidlá na uplatnenie kritéria**

Vyhodnotenie návrhov na plnenie kritéria sa uskutoční prostredníctvom porovnania cien ponúk. Pri vyhodnotení bude zostavené poradie ponúk úspešnosti ponúk. Ponuky budú zoradené podľa výšky ceny, na prvom mieste poradia sa umiestni tá ponuka, ktorá bude obsahovať najnižšiu cenu. Úspešným sa stane uchádzač s najnižšou cenou za predmet zákazky v eur s DPH.

**Návrh na plnenie kritérií**

Uchádzač vyplní v hárok „štruktúrovaný rozpočet“ v prílohe č. 1 SP a predloží ho v ponuke a zároveň vyplnení ceny položiek v elektronickom ponukovom formulári v systéme JOSEPHINE. Ceny v elektronickom ponukovom formulári v systéme JOSEPHINE a ceny v hárku „štruktúrovaný rozpočet“ v prílohe č. 1 SP musia byť samozrejme rovnaké. V prípade rozdielu platia ceny uvedené v elektronickom ponukovom formulári v systéme JOSEPHINE.

Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP. Ponuka je vyhotovená elektronicky v zmysle § 49 ods. 1 písm. a) zákona a vložená do systému JOSEPHINE umiestnenom na webovej adrese <https://josephine.proebiz.com/>. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>. V predloženej ponuke prostredníctvom systému JOSEPHINE musí byť pripojený návrh na plnenie kritérií vyplnením elektronického formulára, v systéme JOSEPHINE.